cyanic-selkie/wikianc huggingface dataset:
Սլոան Սթիվենս
Կենսագրություն
Նա թենիս սկսել է խաղալ 10 տարեկան հասակում, Sierra Sport և Racquet Club ակումբներում, Ֆրեզնո, Կալիֆորնիա, որտեղ նրա մայրը և խորթ հայրը նրա «ծանոթացնում են» սպորտի հետ ։ Երկու տարի անց Սլոանը Ֆրեզնոյից տեղափոխվում է Բոկա Ռատոն, Ֆլորիդա նահանգ, որտեղ նա սկսում է ուսումը հեղինակավոր «Evert Tennis Academy»-ում։ Մեկ տարի անց, 12 տարեկան հասակում, Սլոանը ակտիվացնում է իր ուսուցումը, միանալով Նիկ Սավիանոյի High Performance Tennis Academy-ին և անցնում է տնային ուսուցման՝ համացանցային հիմունքով, ինչը նրան թույլ է տալիս ավելացնել իր ժամանակը, որը նա անց էր կացնում կորտում ։ Նա միջնակարգ դպրոցն ավարտում է 2011 թվականին ։ Այժմ Սթիվենսը իր ժամանակը կիսում է Ֆլորիդայի և Լոս Անջելեսի իր բնակարանների միջև, որտեղ նա մարզվում է Կարսոնի USTA ուսումնական կենտրոնում։ Նա հայտարարել է, որ իր սիրելի ծածկույթը գրունտն է։
Նա թենիսում իր գլխավոր ներշնչողներ է համարում Կիմ Կլեյստերսին, Վենուս Ուիլյամսին և Սերպենա Ուիլյամսին։ Նա նշել է նաև իր պապին, որպես իր վրա առավել ազդեցություն ունեցած ։
Խաղաոճ
Խաղի ընթացքում նախընտրում է ագրեսիվ խաղ հետևի գծում։ Ունի ուժեղ հարված, գնդակը խաղի մեջ մտցնում է մոտ 120 կիլոմետր ժամ արագությամբ։ Ժամանակակից թենիսի կանանց մրցույթներում համարվում է ամենաուժեղներից։ Կորտում տեղաշարժվում է շատ արագ, շուտ կողմնորոշվում է և պաշտպանությունից շատ արագ անցնում հարձակման։
Պատանեկական թենիս
Սթիվենսի համար բեկումնային է դարձել 2008 թվականը, երբ նա ԱՄՆ բաց առաջնության պատանակակաա մրցաշարի զուգախաղերում Մելորի Բարդետի հետ միասին հասնում են մինչև եզրափակիչ ։ Այնուհետև նա Orange Bowl մրցաշարում հասնում է կիսաեզրափակիչ, մրցաշարին մասնակցելու իրավունք ստանալով ուայլդ-քարտի միջոցով, որտեղ երեք սեթում պարտվում է Քրիստինա ՄակՀեյլին։
Սթիվենսը լավ մազավիճակը պահպանում է նաև 2009 թվականին, տիտղոսներ նվաճելով USTA International Spring Championships մրցաշարի ինչպես մենախաղում, այնպես էլ զուգախաղում (Մելորի Բարդետի հետ համագործակցությամբ)։ Այնուհետև Սթիվենսը ուղևորվում է Իտալիա, որտեղ նա շահում է Italian Open մրցաշարի մենախաղի հաղթողի տիտղոսը։ Հաջորդ շաբաթ Սթիվենսը մասնակցում է իր առաջին արտասահմանյան Մեծ Սաղավարտի մրցաշարին՝ Ֆրանսիայի բաց առաջնությանը։ Որակավորման փուլում նա հասնում է մինչև կիսաեզրափակիչ, որտեղ պարտվում է Կրիստինա Մլադենովիչին։
Հաջորդ ամիս Սթիվենսը հասնում է Ուիմբլդոնի կրտսեր մրցաշարի քառորդ եզրափակիչ, որտեղ կրկին պարտվում է Կրիստինա Մլադենովիչին։ Սթիվենսը պատանեկակա դասակարգման աղյուսակում հասնում է կարիրայում ամենաբարձր ցուցանիշին՝ 5-րդ հորիզոնականին, 2009 թվականի օգոստոսի 5-ից մինչ 10-ը։
Պատանեկական Մեծ Սաղավարտի եզրափակիչներ
Զուգախաղ 4 (3 տիտղոս, 1 պարտություն)
2007-2009 թվականներ. Նորամուտը պրոֆեսիոնալ մրցաշարեր
Սթիվենսը իր առաջին պրոֆեսիոնալ ITF Circuit մրցաշարին մասնակցել է 2007 թվականի վերջին։ 2008 թվականի գարնանը Սթիվենսը ուայլդ-քարտ է ստանում իր առաջին WTA մրցաշարին՝ Sony Ericssson Open-ին Մայամիում, սակայն առաջին շրջանում պարտվում է Եկատերինա Բիչկովային։ Ամռան ընթացքում Սլոանը հաղթում է ITF զուգախաղի մրցաշարում՝ Կրիստինա ՄակՀեյլի ընկերակցությամբ։ Նա ուայլդ-քարտ է ստանում ԱՄՆ բաց առաջնության որակավորման փուլին, որտեղ նա հաղթում է 7-րդ դասակարգված Մելինդա Ցինկին, սակայն այնուհետև երկու սեթում պարտվում է Շտեֆանի Ֆյոգելին։
2009 թվականին Սթիվենսը մի քանի ITF մրցաշարերում մասնակցություն է ունենում փոփոխական հաջողություններով։ Նա ևս մեկ որակավորման փուլի մասնակցություն է ունենում Sony Ericsson Open մրցաշարում, սակայն պարտվում է առաջին շրջանում՝ Ակգուլ Ամանմուրադովային։ Ամռանը Սթիվենսը մասնակցում է WTA Լոս Անջելեսի LA Women's Tennis Championships մրցաշարի որակավորման փուլին ։ Այնտեղ նա իր առաջին հաղթանակն է տոնում WTA մրցաշարերում, հաղթելով Լենկա Վիեներովային, սակայն որակավորման երկրորդ շրջանում պարտությւոն է կրում Անաստասիա Ռադիոնովայից։
Ամռան ընթացքում Սթիվենսը «New York Buzz» թիմի կազմում խաղում է World Team Tennis մրցաշարում ։ 2009 թվականի մրցաշրջանում Սթիվենսի վերջին մրցաշարը լինում է ԱՄՆ բաց առաջնությունը, որտեղ նա երկրորդ տարին անընդմեջ իրավունք է ստանում մասնակցելու որակավորման մրցաշարին։ Սթիվենսը պարտություն է կրում առաջին շրջանում։ Հոկտեմբերին Սթիվենսը դառնում է պրոֆեսիոնալ թենիսիտուհի, երբ նա պայմանագիր է ստորագրում BEST ընկերության հետ ։
2010-2011 թվականներ. Մուտք Թոփ 100-յակ
Սթիվենսը որակավորվում է BNP Paribas Open մրցաշարին, որտեղ նա առաջին շրջանում հաղթում է Լյուցիա Գրադեցկայաին։ Այնուհետև նա պարտվում է գործող չեմպիոն, 12-րդ դասակարգված Վերա Զվոնարյովային։ Սթիվենսը հաջորդ տարի նույնպես մասնակցում է BNP Paribas Open մրցաշարին, որտեղ առաջին շրջանում հաղթում է Ջեյմի Հեմփթոնին։ Երկրորդ շրջանում նա պարտվում է աշխարհի թիվ 1 ռակետ և մրցաշարի ապագա հաղթող Կարոլին Վոզնյացկիին։ Հաջորդ շաբաթ նա մասնակցում է Sony Ericsson Open մրցաշարի որակավորման փուլին, որպեսզի տեղ գտնի մրցաշարի հիմնական ցանցում։ 2011 թվականի մայիսին Սթիվենսը հաղթում է $ 50000-ոց Camparini Cup Gioielli մրցաշարում։ Դա նրա առաջին հաղթանակն էր ITF համակարգում։ Այնուհետև Սթիվենսը մասնակցում է Ֆրանսիայի բաց առաջնության ընտրական խաղարկությանը՝ 21-րդ համարի տակ։ Նա ընտրական մրցաշարում հաղթում է Անաստասիա Պիվովարովային և իրավունք նվաճում մասնակցել հիմնական ցանցին։ Այնտեղ նա առաջին շրջանում պարտվում է Ելենա Բալտաչային։
2011 թվականի Ուիմբլդոնի մրցաշարում Սթիվենսը որակավորման մրցաշարում դասակարգված էր 12-րդ համարի տակ։ Նա երկրորդ շրջանում պարտվում է Նինա Բրատչիկովային։ Ուիմբլդոնի մրցաշարից հետո նա հասնում է համաշխարհային դասակարգման աղյուսակի 125-րդ հորիզոնական՝ 2011 թվականի հուլիսի 4-ի դրությամբ։
Սթիվենսը ուայլդ-քարտ է ստանում Սան Դիեգոյի մրցաշարին, որտեղ նա հասնում է կարիերայում առաջին WTA մրցաշարի քառորդ եզրափակիչին, ճանապարհին հաղթանակ տանելով Յուլիա Գյորեգեսի նկատմամբ։ Այնուամենայնիվ, նա քառորդ եզրափակիչում պարտվում է Անդրեա Պետկովիչին։ Այնուհետև նա խաղում է Ցինցինատիի մրցաշարի առաջին շրջանում և Նյու Հեյվենի եզրափակիչ որակավորման փուլում։ Ուայլդ-քարտի արժանանալով ԱՄՆ բաց առաջնությանը, նա շահում է Մեծ Սաղավարտի մրցաշարի առաջին հանդիպումը՝ հաղթելով Ռեկա Լուցա Յանիին առաջին շրջանում։ Նա ամրապնդում է այդ հաղթանակը, երկրորդ շրջանում առավելության հասնելով 23-րդ դասակարգված Շահար Պիիրի նկատմամբ։ Երրորդ շրջանում նա զիջում է աշխարհի թիվ 1 ռակետ Անա Իվանովիչին։
Սթիվենսը տարին եզրափակում է որպես Թոփ 100-յակի ամենաերիտասարդ թենիսիստուհի, տեղ զբաղեցնելով դասակարգման աղյուսակի 97-րդ հորիզոնականին։
2012 թվական. Դեռահասական հաջողություններ
2012 թվականին Սթիվենսը հասնում է Ավստրալիայի բաց առաջնության երկրորդ շրջան, որտեղ պարտվում է աշխարհի 18-րդ ռակետ Սվետլանա Կուզնեցովային։
Սթիվենսը առաջ է շարժվում 2012 թվականի Ֆրանսիայի բաց առաջնությունում և հասնում չորրորդ շրջան, հաղթանակի հասնելով Եկատերինա Մակարովայի, Բեթանի Մատեկ-Սանդսի և Մաթիլդա Յուհանսոնի նկատմամբ։ Չորրորդ շրջանում նա երկու սեթում պարտվում է 6-րդ դասակարգված Սամանտա Ստոսուրին։ Նա դուրս է գալիս Ուիմբլդոնի մրցաշարի երրորդ շրջան, հաղթելով Կարոլինա Պլիշկովային առաջին շրջանում և երեք սեթում հաղթելով 23-րդ դասակարգված Պետրա Ցետկովսկայաին երկրորդ շրջանում։ Երրորդ շրջանում նա պարտվում է գերմանուհի Սաբինա Լիսիցկիին։
2012 թվականի ԱՄՆ բաց առաջնությունում նա մասնակցում էր մենախաղում, Թիմեա Բաբոշի հետ կանանց զուգախաղում և Ռաջիվ Ռամի հետ խառը զուգախաղում։ Մենախաղի առաջին շրջանում, Լուի Արմսթրոնգ մարզադաշտում, հաղթում է 22-րդ դասկարգված Ֆրանչեսկա Սկիավոնեին։ Այնուհետև նա երկրորդ շրջանում հաղթում է Տատիանա Մալեկին։ Երրորդ շրջանում Սթիվենսը բախվում է 12-րդ դասակարգված Անա Իվանովիչին Սերբիայից։ Սթիվենսը հաղթում է առաջին սեթում, սակայն վերջ ի վերջո Իվանովիչին համախմբվում է և հաղթում է հաջորդ երկու սեթում և, ընդհանուր առմամբ, ամբողջ խաղում։ Կանանց զուգախաղում նա Բաբոշի հետ առաջին շրջանում պարտվում է Ժանետա Հուսարովա-Մագդալենա Ռիբարիկովա զույգին։ Խառը զուգախաղում Սթիվենս-Ռամ զույգը առաջին շրջանում հաղթում է Բեթանի Մատեկ-Սանդս-Հորիա Տեկեու զույգին, ովքեր եղել էին 2012 թվականի Ավստրալիայի բաց առաջնության հաղթողները, սակայն դուրս են մնում երկրորդ շրջանից։ Ավելի ուշ Սթիվենսը ասում է, որ նա խաղում էր որովայնի մկանի վնասվածքով, որը նա սկզբնապես ստացել էր Ռոլան Գարոսի չորրորդ շրջանում։ «Ես շարունակում էի խաղալ, երբ իրավունք չունեի», ասել է նա «Tennis Now» ամսագրին։
Սթիվենսը տարին եզրափակում է Թոփ 50-ում, որպես ամենաերիտասարդ թենիսիտուհի և միակ դեռահաս։
2013 թվական. Ավստրալիայի բաց առաջնության կիսաեզրափակիչ և կարիերայի բարձր վարկանիշ
Սթիվենսը տարին սկսում է Բրիսբենի մրցաշարում քառորդ եզրափակիչ հասնելով, ճանապարհին հաղթելով Դոմինիկա Ցիբուլկովային և Սոֆիա Արվիդսոնին։ Քառորդ եզրափակիչում նա երկու սեթում պարտվում է Սերենա Ուիլյամսին։ Հաջորդ շաբաթ Սթիվենսը հասնում է Հոբարտի միջազգային մրցաշարի կիսաեզրափակիչ, որտեղ նա 8-րդ դասակարգվածն էր։ Մրցաշարում նա հաղթում է Լաուրա Ռոբսոնին, Սիմոնա Հալեպին և Լորեն Դևիսին, իսկ կիսաեզրափակիչում պարտվում է մրցաշարի վերջնական հաղթող Ելենա Վեսնինային։ Մրցաշարից հետո Սթիվենսը հասնում է դասակարգման աղյուսակի իր առայժմ ամենաբարձր ցուցանիշին՝ 25-րդ հորիզոնական։
Ավստրալիայի բաց առաջնությունում Սթիվենսը դասակարգված էր 29-րդ համարի տակ։ Նա հաղթում է Սիմոնա Հալեպին, Կրիստինա Մլադենովիչին, Լաուրա Ռոբսոնին և Բոյանա Յանովսկիին, որպեսզի հասնի կարիերայում Մեծ Սաղավարտի մրցաշարի իր առաջին քառորդ եզրափակիչին, որտեղ նա հաղթում է աշխարհի 3-րդ ռակետ Սերենա Ուիլյամսին, երեք սեթում, և դուրս գալիս կիսաեզրափակիչ։ Այնտեղ նա իր հերթական պարտությունն է կրում համաշխարհային դասակարգման 1-ին ռակետից՝ Վիկտորիա Ազարենկայից ։ Այնուամենայնիվ, կիսաեզրափակիչ հասնելու արդյունքում, Սթիվենսը բարելավում է իր դիրքերը համաշախարհային դասակարգման աղյուսակում և բարձրանում է 17-րդ հորիզոնական, ինչը նրան դարձնում է ամենաերիտասարդ և միակ դեռահաս թենիսիստուհին լավագույն 20 թենիսիստուհիների շարքում ։ Ավստրալիայի բաց առաջնությունից հետո Սթիվենսը բաց է թողնում Ֆեդերացիայի գավաթի առաջին փուլի ԱՄՆ հավաքականի հանդիպումը Իտալիայի ընտրանու հետ՝ որովայնի մկանների լարվածության պատճառով։ Նա դուրս է մնում Դոհայի, Դուբայի և Ինդիան Ուելսի մրցաշարերի առաջին շրջանից, սակայն հասնում է Sony Open Tennis մրցաշարի չորրորդ շրջան, հաղթելով Օլգա Գովորցովային և հեշտ հաղթանակ տանելով Վենուս Ուիլյամսի նկատմամբ երրորդ շրջանում։ Այնուամենայնիվ, նա չորրորդ շրջանում երկու սեթում պարտվում է 4-րդ դասակարգված Ագնեշկա Ռադվանսկայաին։ Սթիվենսը 2013 թվականի Family Circle Cup մրցաշարի երկրորդ շրջանում պարտվում է Բեթանի Մատեկ Սանդսին։ Ֆեդերացիայի գավաթի Համաշխարհային խմբի փլեյ-օֆֆ փուլում նա պարտություն է կրում Սոֆիա Արվիդսոնից, սակայն ԱՄՆ հավաքականը 3-2 հաշվովո հաղթում է Շվեդիայի հավաքականին և իր համար Համաշխարհային խմբում տեղ է ապահովում 2014 թվականի խաղարկության ընթացքում։ Սթիվենսի վատ մազավիճակը շարունակվում է և նա Mutua Madrid Open մրցաշարի առաջին շրջանում պարտվում է Դանիելա Հանտուխովային։ Internazionali BNL d'Italia մրցաշարում Սթիվենսը հասնում է երրորդ շրջան, առաջին երկուսում առավելության հասնելով Ֆլավիա Պենետայի և Կիկի Բերտենսի նկատմամբ, սակայն այնտեղ պարտվում է աշխարհի 2-րդ ռակետ և մրցաշարի կրկնակի հաղթող Մարիա Շարապովային։ Բրյուսելի մրցաշարում Սթիվենսը հաղթում է Ցվետանա Պիրոնկովային և Չժան Շուային և դուրս գալիս քառորդ եզրափակիչ, որտեղ երկու սեթում պարտվում է 8-րդ դասակարգված Պեն Շուային։ Սթիվենսը գրունտային մրցաշրջանը ավարտում է չորրորդ շրջան հասնելով Ֆրանսիայի բաց առաջնությունում, արդեն երկրորդ տարին անընդմեջ, ճանապարհին հաղթելով Կարին Կնապին, Վանյա Քինգին և Մարինա Էրակովիչին, սակայն քառորդ եզրափակիչում պարտվում է 2-րդ դասակարգված և գործող չեմպիոն Մարիա Շարապովային։ Նա նաև մասնակցել է զուգախաղի մրցաշարին՝ Մելորի Բարդետի հետ զույգով։ Զույգը առաջին շրջանում պարտվում է մրցաշարի ապագա հաղթողներ Եկատերինա Մակարովային և Ելենա Վեսնինային։
Սթիվենսը 17-րդն էր դասակարգված Ուիմբլդոնի մրցաշարում։ Նա հաղթում է Ջեյմի Հեմփթոնին, Անդրեա Պետկովիչին, Պետրա Ցետկովսկայաին և Մոնիկա Պուիգին ո աշռաջին անգամ դուրս է գալիս քառորդ եզրափակիչ, որտեղ նա պարտվում է 15-րդ դասակարգված Մարիոն Բարտոլիին։ 2013 թվականի Citi Open մրցաշարում նա զենքերը վայր է դնում առաջին շրջանում և միայն երրորդ շրջան է հասնում Rogers Cup-ում։ Նա Մարիա Շարապովայի նկատմամբ հաղթանակ է տանում Western & Southern Open մրցաշարում, չնայած պարտվում է հաջորդ շրջանում։ Դասակարգված լինելով 15-րդ համարի տակ, նա մեծ դժվարությամբ հաղթահարում է ԱՄՆ բաց առաջնության առաջին շրջան արգելքը, հաշվի փոքր տարբերությամբ հաղթելով Մենդի Մինելային։ Այնուհետև նա երկրորդ շրջանում հաղթում է Ուրսուլա Ռադվանսկայաին և երրորդ շրջանում պարտության մատնում Ջեյմի Հեմփթոնին, սակայն չորրորդ շրջանում երկու սեթում պարտվում է Սերենա Ուիլյամսին։
Այնուհետև Սթիվենսը ուղևորվում է Ստամբուլ՝ 2013 թվականի WTA Ամփոփիչ մրցաշարի երկու փոխարինողներից մեկի կարգավիճակում, սակայն նա հնարավորություն չի ունենում խաղալու ։ Նա տարին ավարտում է դասակարգման աղյուսակի 11-րդ հորիզոնականում և միակ մինչև 22 տարեկան թենիսիստուհին է հանդիսանում Թոփ 30-ում։
2014 թվական
Դասակարգված լինելով 13-րդը Ավստրալիայի բաց առաջնությունում, Սթիվենսը Յարոսլավա Շվեդովայի նկատմամբ հաղթանակից հետո դուրս է գալիս երկրորդ շրջան։ Երկրորդ շրջանում նա երեք սեթում հաղթում է Այլա Տոմյանովիչին։ Դրան հաջորդում են հաղթանակները Էլինա Սվիտոլինայի և 2-րդ դասակարգված Վիկտորիա Ազարենկայի նկատմամբ պարտությունը չորրորդ շրջանում։ Ավստրալիայի բաց առաջնությունից հետո Սթիվենսը խաղում է Դոհայի և Դուբայի մրցաշարերում, պարտություններ կրելով մրցաշարերի առաջին շրջանում։ Նա վերականգնում է մազավիճակը Ինդիան Ուելսի BNP Paribas Open մրցաշարում։ Դասակարգված լինելով 17-րդ համարի տակ, նա հերթականությամբ հաղթանակներ է տանում Այլա Տոմյանովիչի, Անա Իվանովիչի և Ալիսա Կլեյբանովայի նկատմամբ։ Սթիվենսի հաղթարշավը ավարտվում է քառորդ եզրափակիչում՝ վետերան Ֆլավին Պենետայի հետ մրցախաղում, չնայած որոշիչ սեթում 4 միավոր առավելությանը։ Sony Open Tennis մրցաշարում նա երկրորդ շրջանում հաղթում է Զարինա Դիասին, սակայն երրորդ շրջանում 1-6, 0-6 հաշվով պարտվում է Կարոլին Վոզնյացկիին։ Սթիվենսը գրունտային մրցաշրջանը սկսում է Չարլստոնի մրցաշարում, որտեղ դասակարգված էր 4-րդ համարի տակ։ Նա մասնակցությունը սկսում է երկրորդ շրջանում և պարտություն կրում ուկրաինուհի Էլինա Սվիտոլինայից երկու սեթում։ Այնուհետև Սթիվենսը ուղևորվում է Կոլումբիա, մասնակցելու Copa Colsanitas մրցաշարին, սակայն ևս մեկ պարտություն է կրում մեկնարկային խաղում, զիջելով աշխարհի 129-րդ ռակետ Մարիանա Դուկեին՝ 3-6, 3-6։ Այնուհետև նա ԱՄՆ հավաքականի կազմում մասնակցում է Ֆեդերացիայի գավաթի փլեյ-օֆֆ փուլին։ Ֆրանսիայի հավաքականի դեմ հանդիպման ժամանակ նա ցույց է տալիս փոփոխական արդյունքներ՝ պարտություն կրելով Կարոլին Գարսիայից և հաղթանակ տանելով Վիրխինիա Ռազանոյի նկատմամբ։ Որոշիչ զուգախաղում Սթիվենս-Մեդիսոն Կեյս զույգը զիջում է Գարսիա-կեյս զույգին և ԱՄՆ հավաքականը դուրս է մնում Համաշխարհային I խմբից։ Ֆեդերացիայի գավաթից հետո Սթիվենսը մասնակցում է Mutua Madrid Open մրցաշարին, որպես 16-րդ դասակարգված, իր հաշվին հաղթանակներ գրանցելով Մոնիկա Նիկուլեսկուի և Պետրա Ցետկովսկայաի նկատմամբ։ Երրորդ շրջանում նա պարտվում է Ավստրալիայի բաց առաջնության հաղթող Նա Լիին։ Հռոմի նրա հաջորդ մրցաշարը այնքան էլ հաջող չէր, Վարվարա Լեպչենկոյին պարտվելով երկրորդ շրջանում։ Փարիզին նախորդող գրունտային մրցաշարերում նա խաղում է Ստրասբուրգում, որում նա վերին դասակարգվածն էր։ Այնուամենայնիվ, նա չի կարողանում լավ մարզավիճակ ձեռք բերել և առաջին շրջանում պարտվում է 108-րդ ռակետ Յուլիա Գյորգեսին։ Ֆրանսիայի բաց առաջնության առաջին շրջանում Սթիվենսը հաղթում է Պեն Շուային՝ 6-4, 7-6 (8)։ Երկրորդ և երրորդ շրջաններում նա առավելության է հասնում Պոլոնա Հերցոգի և Եկատերինա Մակարովայի նկատմամբ, սակայն յորրորդ շրջանում պարտվում է 4-րդ դասակարգված Սիմոնա Հալեպին՝ 4-6, 3-6։ Չնայած պարտությանը, նրա չորրորդ շրջանի արդյունքը մեծ նշանակություն ուներ նրա համար, քանի որ նա 6-րդ անգամ անընդմեջ հասնում է Մեծ Սաղավարտի մրցաշարի երկրորդ շաբաթ։
Սթիվենսը խոտածածկի մրցաշրջանի մեկնարկում է Բիրմինգհեմի մրցաշարում, որպես 3-րդ դասակարգված։ Երկրորդ շրջանում նա առավելության է հասնում Ֆրանչեսկա Սկիավոնեի նկատմամբ։ Այնուհետև նա բախվում է հայրենակցուհի Էլիսոն Ռիսկեի հետ և հաղթում նրան երեք սեթում, տրամադրվելով 9-րդ դասակարգված Չժան Շուայի հետ հակամարտությանը։ Նա չինուհուն պատվում է 3-6, 1-6 հաշվով։ Իսթբորնում նա առաջին շրջանում հաղթում է Կարոլին Գարսիային, սակայն պարտվում է Կարոլին Վոզնյացկիին՝ 3-6, 3-6։ Սթիվենսը 18-րդ դասակարգվածն էր Ուիմբլդոնի մրցաշարում, սակայն առաջին շրջանում պարտվում է աշխարհի 109-րդ ռակետ Մարիա Կիրիլենկոյին։
Ուիմբլդոնից հետ Սթիվենսը ԱՄՆ բաց առաջնության նախապատրաստությունը սկսում է Citi Open մրցաշարից, սակայն առաջին շրջանում պարտություն է կրում Կրիստինա ՄակՀեյլից։ Այնուհետև նա մասնակցում է Մոնրեալի և Ցինցինատիի մրացաշարերին, պարտություն կրելով երկրորդ և երրորդ շրջանում, համապատասխանաբար։ ԱՄՆ բաց առաջնությունում Սթիվենսը դասակարգված էր 21-րդ համարի տակ և առաջին շրջանում հեշտությամբ հաղթանակ է տանում Անիկա Բեկի նկատմամբ։ Սակայն նա երկրորդ շրջանում պարտվում է աշխարհի թիվ 96 ռակետ Յոհաննա Լարսոնին, խաղի ընթացքում թույլ տալով 63 սխալ։
2015 թվական. Վերադարձ լավ մարզավիճակ և կարիերայի առաջին տիտղոսը
Սթիվենսի պարտությունները շարունակվում են Ակապուլկոյում, որտեղ նա առաջին շրջանում պարտվում է Յոհաննա Լարսոնին։ Այնուամենայնիվ, նրան հաջողվում է որոշ չափով վերականգնել մազավիճակը և մրցաշրջանում շրջադարձ կատարել Ինդիան Ուելսի մրցաշարում։ Առաջին շրջանում նա հաղթում է Շանել Շեպերսին, երկու սեթում առավելության հասնելով 7-5, 7-5 հաշվով։ Այնուհետև նա հաղթում է նախկին Թոփ 10-ի թենիսիստուհիներ Անժելիկա Քերբերին և Սվետլանա Կուզնեցովային, երկրորդ և երրորդ շրջաններում, համապատասխանաբար։ Համաշխարհային դասակարգման 1-ին ռակետ Սերենա Ուիլյամսի հետ 16 ուժեղագույնների փուլում հանդիպման առաջին սեթում Սթիվենսը թայ-բրեյքում հաղթանակ է տանում, սակայն պարտվում է հաջորդ երկու սեթում՝ 7-6 (3), 2-6, 2-6։ Սթիվենսի մարզավիճակը պահպանվում է նաև Մայամիի մրցաշարում, որտեղ նա մեկ քայլ ավել է անում, դուրս գալով քառորդ եզրափակիչ։ Առաջին չորս շրջաններում հաղթելով Յանինա Վիկմայերին, Մեդիսոն Կեյսին, Յոհաննա Լարսոնին և Բելինդա Բենիչիչին։ Վերջ ի վերջո, Սթիվենսը պարտություն է կրում աշխարհի 3-րդ ռակետ Սիմոնա Հալեպից՝ 1-6, 5-7։
Խոտածածկի մրցաշրջանում նա մասնաղցում է Իսթբորնի մրցաշարին։ Առաջին շրջանում երեք սեթում առավելության հասնելով Բրիտ Նաոմի Բրոուդիի նկատմամբ՝ 3-6, 6-3, 7-6 (4), Սթիվենսը այնուհետև հաղթում է Թոփ 10-ի թենիսիստուհի Կարլա Սուարես Նավարոյին՝ 6-1, 7-5, նրա առաջին հաղթանակը Թոփ 10-ի թենիսիտուհու նկատմամբ համարյա երկու տարվա ընթացքում։ Երրորդ շրջանում Հիզեր Ուոթսոնի և քառորդ եզրափակիչում Դարյա Գավրիլովայի նկատմամբ հեշտ հաղթանակներից հետո Սթիվենսը հասնում է տարվա ընթացքում իր երկրորդ կիսաեզրափակիչին։ Ագնեշկա Ռադվասկայաի հետ հանդիպման ժամանակ նա խաղը տեղափոխում է երրորդ սեթ, սակայն չի կարողանում հաղթանակ տանել թայ-բրեյքում և պարտություն է կրում 1-6, 7-6, 2-6 (3) հաշվով։ Սթիվենսը լավ մազավիճակը շարունակում է Ուիմբլդոնի մրցաշարում, որտեղ նա պարտություն էր կրել 2014 թվականի մրցաշարի առաջին շրջանում։ Առաջին շրջանում նա հաղթում է 27-րդ դասակարգած և 2014 թվականի Ուիմբլդոնի մրցաշարի քառորդ եզրափակիչի մասնակից Բարբարա Ստրիկովայից՝ 6-4, 6-2։ 6-4, 6-4 հաշվով երկրորդ շրջանում Լորեն Դևիսի նկատմամբ հաղթանակից հետո Սթիվենսը երրորդ շրջանում հանդիպում է 2015 թվականի Ֆրանսիայի բաց առաջնության եզրափակիչի մասնակից Լյուսիա Շաֆարժովայի հետ։ Առաջին սեթում 6-3 հաշվով հաղթնակից հետո նա չի կարողանում զարգացնել հաջողությունը և պարտություն է կրում երեք սեթում։
Լավ մարզավիճակը պահպանվում է նաև Citi Open մրցաշարում, որտեղ նա առաջին շրջանում հաղթում է Մագդա Լինետին, երկրորդ շրջանում՝ 4-րդ դասակարգված Սվետլանա Կուզնեցովային, քառորդ եզրափակիչում՝ Լուիզա Չիրիկոյին և կիսաեզրափակիչում առավելության է հասնում 2-րդ դասակարգված Սամանտա Ստոսուրի նկատմամբ՝ 7-6(4), 6-0։ Եզրափակիչում նրա մրցակցուհին Անաստասիա Պավլյուչենկովան էր, որի նկատմամբ 6–1, 6–2 հաշվով հաղթանակից հետո Սթիվենսը տիրում է WTA առաջին տիտղոսին։
Սթիվենսը մրցաշրջանի հարդային մասը շարունակում է Տորոնտոյի մրցաշարում, որտեղ նա առաջին շրջանում պարտվում է Դոմինիկա Ցիբուլկովային։ Այնուհետև նա մրցակցում է Ցինցինատիի մրցաշարում, որում առաջին շրջանում հաղթում է Կարլա Սուարես Նավարոյին՝ 6-1, 6-2 և Մոնա Բարտելին երկրորդ շրջանում՝ 3-6, 7-6 (1), 6-2, սակայն 16 ուժեղագույնների փուլում պարտվում է Անա Իվանովիչին՝ 2-6, 6-4, 6-1։ Չնայած 29-րդ ռակետի կարգավիճակին, կոշտ ծածկույթի վրա նրա հաջողությունները կասեցվում են ԱՄՆ բաց առաջնության առաջին շրջանում, Կոկո Վանդևեգեի կողմից՝ 6- 4, 6-3։ Սթիվենսը իր մարզավիճակը կարողանում է վերականգնել Սեուլի մրցաշարում, առաջին շրջանում Հան Նա Լիին հաղթելով 6-1, 6-1 հաշվով և Կիմիկո Դատեին երկրորդ շրջանում՝ 6-3, 6-4։ Քառորդ եզրափակիչում նա պարտվում է Ալեքսանդրա Սասնովիչին՝ 6-3, 6-2։ Ուհանում Սթիվենսը առաջին շրջանում հաղթանակի է հանում Էլիսոն Ռիսկեի նկատմամբ՝ 7-6 (4), 6-3, սակայն հաջորդ շրջանում պարտվում է Գարբինե Մուգուրուսային՝ 6-2, 6-0։ Նմանատիպ արդյունք է գրանցվում նաև Պեկինի մրցաշարում, որտեղ նա հաղթելով 9-րդ դասակարգված Կարոլինա Պլիշկովային՝ 6-3, 6-2, հաջորդ շրջանում պարտվում է Սվետլանա Կուզնեցովային՝ 3-6, 6-3, 6-4։ Նրա տարվա եզրափակիչ մրցաշարը լինում է Լյուքսեմբուրգում, որտեղ նա առաջին շրջանում պարտվում է Մոնա Բարտելին՝ 6-4, 7-5։
Սթիվենսը տարին ավարտում է դասակարգման աղյուսակի 30-րդ հորիզոնականում։
2016 թվական. Երեք WTA տիտղոսներ
Սթիվենսը մրցաշրջանը սկսում է Օքլենդում, ASB Classic մրցաշարում։ Նա հաղթում է Պոլոնա Հերցոգին, Կարին Վիտհյոֆտին և Նաոմի Բրոուդիին, որպեսզի անցնի կիսաեզրափակիչ։ Այստեղ նրա մրցակցուհին Կարոլին Վոզնյացկին էր։ Կիսաեզրափակիչ խաղը անձրևի պատճառով հետաձգվում է, Սթիվենսի կողմից 5-2 հաշվով հաղթելու պայմաններում։ Վերսկսելուց հետո Սթիվենսը հաղթանակ է տանում երկու սեթում և նույն օրը հաղթում է նաև Յուլիա Գյորգեսի հետ եզրափակիչ խաղը՝ երկու սեթում, և տիրում է կարիերայի WTA երկրորդ տիտղոսին։
Ավստրալիայի բաց առաջնությունում նա դասակարգված էր 24-րդ համարի տակ։ Առաջին շրջանում նրա մրցակցուհին էր որակավորված Վան Ցյանը, սակայն Սթիվենսը պարտություն է կրում երկու սեթում, 1 ժամ 23 րոպեի ընթացքում։
Սթիվենսը մասնակցություն է ունենում Ֆեդերացիայի գավաթի Համաշխարհային II խմբի Լեհաստանի հավաքականի հետ հանդիպմանը։ Նա հաղթանակ է տանում Մագդա Լինետի նկատմամբ։
Սթիվենսը կարիերայում իր երրորդ տիտղոսին տիրում է Ակապուլկոյի Abierto Mexicano Telcel մրցաշարում։ Նա մրցաշարի ընթացքում հաղթում է Լուիզա Չիրիկոյին, Օլգա Գովորցովային, Նաոմի Օսակային, Յանինա Վիկմայերին և եզրափակիչ երեք ժամանոց մրցախաղի որոշիչ սեթի թայ-բրեյքում առավելության է հասնում Դոմինիկա Ցիբուլկովայի նկատմամբ՝ 6–4, 4–6, 7–6(5)։ Ինդիան Ուելսի մրցաշարի երկրորդ շրջանում նա պարտվում է Էժենի Բուշարին։ Նույն ճակատագրին է արժանանում նաև Մայամիի մրցաշարում, որտեղ նա պարտվում է Հիզեր Ուոթսոնին։
Հաջորդ մրցաշարը լինում է Չարլստոնի Volvo Car Open-ը, որտեղ նա բաց է թողնում առաջին շրջանը և այնուհետև հաղթանակներ է տանում Դանկա Կովինիչի, Դարյա Գավրիլովայի, Դարյա Կասատկինայի և Անժելիկա Քերբերի նկատմամբ (ով պրաժարվում է պայքարից երկրորդ սեթի ընթացքում) և դուրս գալիս եզրափակիչ, որտեղ նա շահում է իր չորրորդ տիտղոսը մենախաղում, $ 128000 գումար և նոր Volvo V60 Polestar երկնագույն ավտոմեքենա, երկու սեթում հաղթելով Ելենա Վեսնինային։
Մադրիդի մրցաշարում նա կարողանում է հասնել երկրորդ շրջան, որտեղ պարտվում է Պատրիսիա Մարիա Տիգին։ Հաջորդ երեք մրցաշարերում նա անհաջողության է մատնվում երրորդ շրջանում, որոնցից երկուսը Մեծ Սաղավարտի մրցաշարերում։ Փարիզին նախորդող Ստրասբուրգի մրցաշարում նա զիջում է Պաուլինա Պարմենտիերին։ Ֆրանսիայի բաց առաջնությունում Սթիվենսը դասակարգված էր 23 համարի տակ։ Առաջին շրջանում նրա մրցակցուհին էր Մարգարիտա Գասպարյանը, որին նա հաղթում է երկու սեթում։ Երկու սեթում հաղթանակ է տանում նաև երկրորդ շրջանի Վերոնիկա Ցերեդե Ռոժի հետ հանդիպման ընթացքում։ Սակայն երրորդ շրջանում զիջում է Ցվետանա Պրիրոնկովային՝ 2-6,1-6։
Ուիմբլդոնի մրցաշարում նա դասակարգվում է 23-րդ համարի տակ և առաջին շրջանում հաղթանակ է տանում Պեն Շուայի նկատմամբ՝ երկու սեթում։ Երկրորդ սեթում հաղթում է Մենդի Մինելային, դժվարին երեք սեթանոց պայքարում՝ 6-3 6-7 (6) 6-8։ Երրորդ սեթում նրա մրցակցուհին 13-րդ դասակարգված Սվետլանա Կուզնեցովան էր, որին նա զիջում է երեք սեթանոց համառ պայքարում՝ 7-6 (1) 2-6 6-8։
WTA մրցաշարերի կարիերայի մրցանակային գումարներ
* 2013 թվականի սեպտեմբերի 16-ի դրությամբ
Արդյունքներ այլ թենիսիտուհիների հետ հանդիպումներում
Սլոան Սթիվանսի հաղթանակները և պարտությունները որոշ թենիսիտուհիների հեի պանդիպումներում, ովքեր եղել են Թոփ 10-ում (աղյուսակը ցույց է տալիս թենիսիտուհու առավելագույն վարկանիշը, որին նա հասել է կարիերայի ընթացքում)։
Սլոան Սթիվենսի հաղթանակնեցը և պարտությունները (8-10, 44%) թենիսիստուհիների դեմ, ովքեր եղել են Թոփ 20-ում (սակայն Թոփ 10-ի սահմաններից դուրս)
Արտաքին հղումներ
Կատեգորիա:1993 ծնունդներ Կատեգորիա:Ամերիկացի թենիսիստներ Կատեգորիա:Ավստրալիայի թենիսի բաց առաջնություն Կատեգորիա:Ֆրանսիայի թենիսի բաց առաջնություն Կատեգորիա:Ուիմբլդոնի մրցաշար Կատեգորիա:ԱՄՆ-ի թենիսի բաց առաջնություն Կատեգորիա:Մեծ սաղավարտի (թենիս) մրցաշարեր
Հայկ Օրդյան
Հայկ Վալտերի Օրդյան, հայ ռեժիսոր, պրոդյուսեր։
Կենսագրություն
Հայկ Օրդյանը ծնվել է 1978 թվականին Երևանում, արմատները Տավուշի մարզի Այգեձոր գյուղից են։ 1996-2001 թվականներին սովորել է Խաչատուր Աբովյանի անվան հայկական պետական մանկավարժական համալսարանի կուլտուրայի ֆակուլտետում։ Ուսանողական տարիներից աշխատել է Հայաստանի հանրային հեռուստաընկերությունում, նախ՝ որպես ռեժիսորի ասիստենտ, ապա՝ ռեժիսոր։ Հետագայում եղել է հայկական երկու հեռուստաընկերությունների լրատվական ծառայությունների գլխավոր ռեժիսոր և մի շարք հեռուստահաղորդումների բեմադրող ռեժիսոր։ 2009 թվականից մինչև 2016 թվականը հանդիսացել է «Օրդֆիլմ» կինոընկերության հիմնադիր տնօրեն ։ 2011 թվականից որպես բեմադրող ռեժիսոր համագործակցել է միջազգային տարբեր կինո և հեռուստաընկերությունների հետ, որտեղ նկարահանել է, հիմնականում, վավերագրական ֆիլմեր և ֆիլմաշարեր     ։
Մասնակցել է աշխարհահռչակ կինոռեժիսոր, դիստանցիոն մոնտաժի հեղինակ Արտավազդ Փելեշյանի «Դրոշմման ժամանակը» երկհատորյակի ստեղծմանը, որի շնորհանդեսը կայացել է Մոսկվայում և Երևանում ։ Կազմակերպել է Փելեշյանի ֆիլմերի հետահայաց ցուցադրությունն ու հանդիպումը Երևանում  ։
2008-2016 թվականներին դասավանդել է Հայկական պետական մանկավարժական և Հայ-ռուսական (սլավոնական) համալսարաններում։ 2019 թվականից դասավանդում է Երևանի թատրոնի և կինոյի պետական ինստիտուտում ։
2019 թվականից հանդիսանում է «Օրդեր ֆիլմ փրոդաքշն» կինոընկերության հիմնադիր տնօրենը ։ 2021 թվականին Երևանում տեղի է ունեցել ռեժիսորի «Զուլալի» լիամետրաժ խաղարկային ֆիլմի պրեմիերան, որը հետագայում միջազգային հաջողությունների է հասել՝ արժանանալով բազմաթիվ մրցանակների ։
Արտաքին հղումներ
Կատեգորիա:Երևան քաղաքում ծնվածներ Կատեգորիա:1978 ծնունդներ Կատեգորիա:Հայ ռեժիսորներ Կատեգորիա:Հայ պրոդյուսերներ Կատեգորիա:Հայկական կինեմատոգրաֆիա Կատեգորիա:Արտավազդ Փելեշյանի ֆիլմեր Կատեգորիա:Վավերագրական ֆիլմեր Կատեգորիա:Հեռուստատեսություն Կատեգորիա:Կինոարտադրություն Կատեգորիա:Կինո Կատեգորիա:Կինոարվեստ Կատեգորիա:Կինոարտադրողներ
(4523) MIT
(4523) MIT, աստերոիդ աստերոիդների հիմնական գոտում։ Հայտնաբերվել է 1981 թվականի փետրվարի 28-ին Շելտ Բասի կողմից Սայդինգ Սփրինգում ։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հայմսհայմ
Մտնում է Էնց շրջանի կազմի մեջ։ Բնակչությունը 5439 մարդ է (2010 թվականի դեկտեմբերի 31–ի տվյալներով) ։ Զբաղեցնում է 14,32 կմ² տարածք։ Պաշտոնական կոդը՝ 08 2 36 025'։
Արտաքին հղումներ
Կատեգորիա:Գերմանիայի քաղաքներ
Պետրովո (գյուղ, Խոլմ-Ժիրովսկի շրջան)
Բնակչությունը 2007 թվականին գրանցված տվյալներով կազմում էր 6 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Խոլմ-Ժիրովսկի շրջանի բնակավայրեր
Նոր դպրոց (ամսագիր)
«Նոր դպրոց», մանկավարժական ամսագիր (1911-1912 թվականներին՝ շաբաթաթերթ)։ Կովկասի հայոց դպրոցների ուսուցիչների և վարժուհիների միության կենտրոնական վարչության հրատարակություն։
Պատմություն
Կատեգորիա:Հայկական պարբերականներ Կատեգորիա:Հայկական մանկավարժական պարբերականներ
Լուիջի դա Պորտո
Լուիջի դա Պորտո (Luigi da Porto, ), իտալացի գրող և պատմագիր, հայտնի է որպես Ռոմեոյի և Ջուլիետի մասին պատմության հեղինակ ։
Կենսագրություն
Ծագել է Վիչենցի ազնվականական ընտանիքից, ստացել է ռազմական կրթություն։ Վարել է արկածներով, ռազմական բախումներվ ու սիրային արկածներով ։ Ռազմական ու քաղաքական իրադարձությունների մասին գրել է «Հանգերը», որը հրատարակվել է 1539 թվականին, իսկ 1857 թվականին հրատարակվել են նրա «Պատմական նամակները» ։
Լուիջի դա Պորտոն համարվում է «Երկու ազնիվ սիրահարների նորահայտ պատմությունը» (Historia nuovamente ritrovata di due nobili amanti), որը հրատարակվել է 1530 թվականին և վերահրատարակվել «Հանգերի» հետ միասին 1539 թվականին Պիետրո Բեմբոյի խմբագրությունում։ Մոնտորսո Վիչենտինոյի վիլլայում բուժելով իր հոգու ու մարմնի վերքերը՝ Լուիջին գրել է այդ պատմությունը Ռոմեոյի ու Ջուլիետի սիրային տառապանքների մասին։ Հետագայում Ուիլյամ Շեքսպիրը դրանից էլ ոգեշնչվել է իր «Ռոմեո և Ջուլիետ» հայտնի ողբերգությունն ստեղծելիս ։
Լուիջի դա Պորտոյի ստեղծագործության ստեղծման վայրերին՝ Մոնտորսոյի Դա Պորտո-Բարբարան վիլլան սիրային ստեղծագործության երկրպագուների շրջանում նույնքան ճանաչում չունի, ինչպես Վերոնան։
Ռոմեո և Ջուլիետ
Լուիջի դա Պորտոյի պատմության համար ոգեշնչման աղբյուր, հավանաբար, ծառայել է Մազուչչո Սալեռնիտանոյի «Մարիոտո և Գանոցցա» (Mariotto e Ganozza) ստեղծագործությունը, որը նա վերամշակել է և ներմուծել բազմաթիվ տարրեր, որոնք հետագայում փոխառվել են անգլիացի դրամատուրգի կողմից ։ Լուիջի դա Պորտոն ավելացրել է Մերկուտիոյի, Տիբալդ Կապուլետի, վանական Լորենցոյի, Պարիսի կերպարները, ինչպես նաև նրա շնորհիվ են ավելացել պարահանդեսի և դամբարանում սիրահարների երկու ինքնասպանության տեսարանները ։
Ստեղծագործության հենց սկզբից զուգահեռ է նկատվում պատմական իրողությունների հետ. մարտերի միջանկյալ տեսարանները, որոնց դա Պորտոն մասնակցել է, քայլերթը Գրադիսկայից դեպի Ուդինե, նետաձիգ Ուխտավորը գրողի ընկերն է, որը մխիթարել է Լուիջիին սիրային հիասթափությունից հետո։ Իրադարձությունները տեղի են ունենում Ուխտավորի հայրենի քաղաքում՝ Վերոնայում։
Երկու պատերազմող ընտանիքների ազգանունները՝ Կապելլետտի և Մոնտեկի, հավանաբար ծագում են Դանթեի «Աստվածային կատակերգություն» ստեղծագործությունից, որտեղ պատերազմող ընտանիքների ներկայացուցիչներ Պաոլոյի և Դարիայի դժբախտ սերը հիշատակվում է Գասպարե Ամբրոջիո Վիսկոնտիի (Gaspare Ambrogio Visconti) «Երկու սիրահարներ» բանաստեղծության մեջ։ Ալիգիերիի շնորհիվ հայտնվել է Ռոմեոյի՝ Ռոմեո դի Վիլանովի հերոսի անունը VI v.127 երգից։ Պատմության իրադարձությունները տեղափոխվում են Բարտոլոմեո դելլա Սկալայի ժամանակներ՝ 1301-1304 թվականների Վերոնա քաղաք, որ դա Պորտոյի կենդանության օրոք Վենետիկի համար ռազմավարական նշանակություն է ունեցել  ։
Հեղինակի հայրենի վիլլայ պատուհաններից տեսարան է բացվում դեպի սկալիգերների շքեղ ամրոցները Մոնտեքիոյում (ներկայում կոչվում են Ռոմեոյի և Ջուլիետի ամրոցներ Castelli di Romeo e Giulietta)։ Նրանք ոգեշնչել են Լուիջիին ստեղծել անհաշտ ընտանիքների մասին ստեղծագործության հիմնական հայեցակարգը։ Մոնտեքիոյի անվան մեջ հեշտ է նկատել կապը Ռոմեո Մոնտեգյուի ազգանվան հետ։
Ոչ վաղ անցյալում կատարված ուսումնասիրությունները հաստատում են դա Պորտոյի պատմության ինքնակենսագրական բնույթը։ Ռոմեոյի և Ջուլիետի կերպարների հետևում թաքնված են Լուիջին և նրա զարմուհի Լյուչինա Սավորնյանը ։ Լուիջին սիրահարվել է 16-ամյա Լյուչինային պարահանդեսի ժամանակ, որտեղ նա հիացրել է հյուրերին իր հրաշալի երգով, սակայն ավելի ուշ ընտանիքների կոնֆլիկտի պատճառով ամուսնացել է Ֆրչեսկո Սավորնյան դել Տորոյի հետ ։ Սիրահարները ներքաշված են եղել 17-րդ դարի սկզբին Ֆրիուլիում Ստրումիերի և Զամբերլինի ընտանիքների միջև եղած վեճի մեջ։ Հակամարտության արդյունքը դարձել է ճարպոտ հինգշաբթի օրվա կոտորածը (Crudele giovedì grasso)։ Այդ տեսությունն ապացուցում է կապը Ֆրիուլիի պատմական ժամանակագրությունների ու դա Պորտոյի ստեղծագործության մանրամասների միջև, ինչպես նաև այն, որ հիշատակվում են Ուդինե քաղաքի որոշ դետակներ, այլ ոչ թե Վերոնայի։
Արտաքին հղումներ
Կատեգորիա:Իտալացի գրողներ Կատեգորիա:Ռոմեո և Ջուլիետ
Գեղարդ (տարեգիրք)
«Գեղարդ», տարեգիրք։
Պատմություն
Լույս է տեսել 1975-2000 թվականներին (6 գիրք) Հալեպում՝ ՀԲԸՄ մատենագիտական հանձնախմբի հովանավորությամբ։
Խմբագիրներ՝ Հայկ Պարիկ­յան, Ռոպեր Ճեպեճյան։
Տպագրել է գրական-գեղարվեստական, պատմաբանասիրական նյութեր, անդրադարձել է նաև սիրիահայ համայնքի կյանքին, Հայրենիք-Սփյուռք հարաբերություններին։
Իլինկա (գյուղ, Բելյավկայի շրջան)
Իլինկա (Іллінка), գյուղ Ուկրաինայի Օդեսայի մարզի Բելյավկայի շրջանում։ Հիմնադրվել է 1822 թվականին։
Չճշտված տվյալներով Իլինկա գյուղում բնակվում էր 1 350 մարդ։ Բնակավայրը զբաղեցնում է 2,11 կմ²։
Արտաքին հղումներ
Կատեգորիա:Ուկրաինայի գյուղեր Կատեգորիա:1822 թվականին հիմնադրված բնակավայրեր
Զիկոլինո
Զիկոլինո (Зыколино), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 81 մարդ։
Գրիգոր Արծրունի
Գրիգոր Երեմիայի Արծրունի (, Թիֆլիս), հայ հրապարակախոս, պոզիտիվիստական սոցիոլոգիական մտքի ներկայացուցիչ, հասարակագետ, քննադատ, գրական-հասարակական գործիչ։
Կենսագրություն
Գրիգոր Արծրունին ծնվել է Թիֆլիսում՝ քաղաքագլուխ ու հասարական ու քաղաքական գործիչ Երեմիա Արծրունու ընտանիքում։ Մայրը՝ Ագրեպիանա Նազարյանցը ազնվական Դավիթ Նազարյանցի դուստրն է։ Երեմիան ու Ագրիպինան ամուսնացել են 1841 թվականին ունեցել են 8 զավակ՝ 5 որդի ու 3 դուստր։ Երեխաները ծնվել են Մոսկվայում այն ժամանակ, երբ Երեմիան տեղափոխվել էր այնտեղ, սակայն 1857 թվականին կրկին վերադառնում են Թիֆլիս։ Երեմիայի հայրը՝ մեծահարուստ ազնվական Գևորգ Արծրունին Թիֆլիս է տեղափոխվել իր ծննդավայր Վանից, տեղում ստացել է Կովկասի փոխարքայի կողմից ազնվականի կոչումը, որը կարող էր փոխանցել ժառանգաբար։ Գևորգը իր հերթին որդին էր Երեմիա Արծրունու ավագի՝ ծնված 1727 թվականին, ով եղել է Սենեքերիմ արքայի ու մեծանուն Արծրունիների տոհմի ուղիղ ժառանգը ։
Գրիգորի պապի՝ Գևորգի մյուս զավակի՝ Մարիամի որդին է եղել Սանասարյան վարժարանի հիմնադիր Մկրտիչ Սանասարյանը ։
Վաղ տարիները
Ուսումը Գրիգորը սկսել է տանը՝ ընտանիքում։ 1857 թվականին կրթսեր եղբոր՝ Անդրեասի հետ մեկնում է Բադ-Քրոյցնախ առողջարան-քաղաք՝ ոսկրային հիվանդույթունը բուժելու նպատակով։ Այստեղ նա սովորում է լատիներեն ու գերմաներեն լեզուները։ 1858 թվականին վերադառնում է Թիֆլիս, որտեղ սովորում է հայերեն Գրիգոր Տեր-Բարսեղյանի ու Մեղու Հայաստանի թերթի խմբագիր Պետրոս Սիմոնյանցի մոտ։ Նույն թվականին սկսել է ուսումը Թիֆլիսի ռուսական գիմնազիայում, որը ավարտում է 1863 թվականին։ Ավարտելուց հետո Գրիգոր Արծրունին մեկնում է Մոսկվայի պետական համալսարանի բնագիտության ֆակուլտետում սովորելու։ Հաջորդ տարի սակայն տեղափոխվում է Սանկտ-Պետերբուրգի հալասարան, որտեղ սովորում է մինչև 1866 թվականը ։ Հիվանդությունը բուժելու նպատակով կրկին մեկնում է Եվրոպա՝ այս անգամ Ֆրանսիայի Նիս քաղաք։ Այնուհետև մեկնում է Շվեյցարիա ու դասախոսություններ է լսում Ցյուրիխի ու Ժնևի համալսարաններում։ 1867 թվականին մեկնում է Գերմանիա ու ուսումը շարունակում Հայդելբերգի համալսարանում։ Երեք տարի անց ավարտում է համալսարանը՝ ստանալով քաղաքագիտության ու փիլիսոփայությանդոկտորի աստիճան։ 1870 թվականին մեկնում է Վիեննա, իսկ այնուհետև Վենետիկ, որտեղ հաճախում է քաղաքագիտական դասախոսություններ Վիեննայի համալսարանում ու մայրենի լեզվի գիտելիքներն է զարգացնում Մխիթարյան միաբանությունում ։
Աշխատանքային գործունեությունը
1865 թվականից թղթակցել է Մեղու Հայաստանի, Հայկական աշխարհ ու Պոլսի Մասիս պարբերականներին։ 1870 թվականի սեպտեմբերին վերադարձել է Թիֆլիս, որտեղ եղել է ուսուցչի օգնական Գայանյան ու Մարիամյան օրիորդական դպրոցներում։
1872 թվականի հունվարի 1-ին Գրիգոր Արծրունին հիմնադրում է «Մշակ» թերթը, որի խմբագիրն էր մինչև մահը ։
Ստեղծագործական կյանք
Հրապարակախոսական գործունեությանը զուգընթաց Գրիգոր Արծրունին զբաղվել է գրական ստեղծագործությամբ։ Գրել է հուշագրական բնույթի գործեր, «Էվելինա» (1891 թ.) վեպը, պատմվածքներ, ակնարկներ, ֆելիետոններ և այլն։ Հարուստ է մանավանդ նրա գրական-քննադատական ժառանգությունը։ Դեռ հայդելբերգյան շրջանում դրել է իդեալներ առաջարկող և հասարակության ախտերն անխնա մերկացնող գրականության զարգացման պահանջը, շեշտել ռոմանտիկական և ռեալիստական արվեստը հասարակության կենսական շահերին ծառայեցնելու միտքը։ 1880-ական թվականներին Գրիգոր Արծրունին հրաժարվել է ռոմանտիկական գրական ուղղությունը պաշտպանելու նախկին դիրքավորումից։ Գրական-ռեալիստական շարժման վերելքի պայմաններում նպաստել է գեղագիտական նոր ըմբռնումների հաստատմանն ու հասարակական ճանաչմանը։ Տվել է ռեալիզմի նոր սահմանում՝ ելնելով տիպականության, տիպ-կերպարի այն ժամանակ քաղաքացիություն ստացած ըմբռնումներից։ Տիպը բազմազան ու բազմաթիվ անհատականությունների ընդհանրացման արդյունք է, «մի գեղարվեստական անձնավորություն», որն իր մեջ առնում է հոգեբանությունների ու բնավորությունների տիպական միջինը։ Ստորագրել է Նիոբե, Ասիացի, Է․ Շատիրավացի կեղծանուններով։ «Հայը նայում է իր մայրենի լեզուի վրայ
Ինչպէս մի կոտրած ամանի վրայ
Ինչպէս իր մաշուած շորի վրայ»:
Գրիգոր Արծրունի, 1876 Գրիգոր Արծրունին մահացել է 1892 թվականի Դեկտեմբերի 19-ին։ Հուղարկավորությունը տեղի է ունեցել դեկտեմբերի 27-ին Թիֆլիսի հայ գրողների և հասարակական գործիչների Խոջիվանք պանթեոնում
Պետրովո (գյուղ, Կարդիմովսկի շրջան)
Պետրովո (Петрово), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կարդիմովսկի շրջանի բնակավայրեր
Պալնիկ Յոլ (Սերեբրյանայայի վտակ)
Պալնիկ Յոլ (Пальник-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սերեբրյանայա գետի ձախ ափին՝ 3 կմ հեռավորության վրա։ Գետի երկարությունը կազմում է 11 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Շտապիր սիրել
Շտապիր սիրել (A Walk to Remember), 2002 թվականին նկարահանված ամերիկյան մելոդրամա ժանրի ֆիլմ, նկարահանված է Նիկոլաս Սպարկսի համանուն ստեղծագործության հիման վրա։
Սյուժե
Ֆիլմը երկու երիտասարդների սիրո տխուր պատմություն է։ Ֆիլմի գլխավոր հերոսը՝ Լենդոնը (Շեյն Ուեստ), դպրոցում բոլորի կուռքն էր։ Նա անկախ էր, գեղեցկադեմ և իհարկե մեծամիտ, ով ոչ ոքի չէր նկատում իր շուրջբոլորը, այդ թվում իր հետ նույն դպրոցում սովորող մի աղջկա (Մենդի Մուռ)։ Աղջկա անունը Ջեյմի (Մենդի Մուռ) էր։ Նա քաղաքի քահանայի աղջիկն էր, ով դպրոցում սովորում էր գերազանց, երգում էր եկեղեցու երգչախմբում և հաճախում թատերական խմբակ։
Օրերից մի օր Լենդոնի և նրա ընկերների մեղքով տեղի է ունենում դժբախտ պատահար։ Գիշերը մի երիտասարդ, ով ցանկանում էր դառնալ նրանց խմբի անդամ, «կնունքի» ժամանակ բարձրությունից ջուրը ցատկելիս՝ գլուխը հարվածեց ջրի խողովակին։ Դա տեսնելով՝ բոլորը փախուստի դիմեցին։ Երիտասարդին ջրից հանելուց հետո՝ Լենդոնը ևս խուճապահար դիմում է փախուստի, սակայն վթարի ենթարկվելով՝ ձերբակալվում է ոստիկանության կողմից։
Բարեբախտաբար երիտասարդը, ում նա օգնություն էր ցուցաբերել, կենդանի է մնում։ Դպրոցի տնօրենը որոշում է Լենդոնին չհեռացնել դպրոցից՝ նրա առջև դնելով մի շարք պայմաններ։ Նրան հանձնարարում են հավաքարարի փոխարեն հետևել դպրոցի մաքրությանը, հանգստյան օրերին օգնել դասերից հետ մնացող երեխաներին և հաճախել թատերական խմբակ։ Հենց այդ պահից սկսած նրա և Ջեյմիի ճանապարհները սկսում են առավել հաճախակի հատվել։
Շուտով Լենդոնը խնդրում է աղջկան, որպեսզի նա օգնի իրեն բեմականացման իր դերը պատրաստել. աղջիկը համաձայնում է այն պայմանով, որ տղան այդ ողջ ընթացքում պետք է զսպի իրեն և հանկարծ չսիրահարվի աղջկան։ Ինքնավստահ տղան անմիջապես համաձայնում է այդ պայմանին։ Սակայն ժամանակի ընթացքում երկուսի մեջ առկա հակակրանքը վերածվում է համակրանքի, որը երկուսն էլ խուսափում էին ընդունել։ Չցանկանալով նվաստանալ ընկերների մոտ՝ Լենդոնը վիրավորում է Ջեյմին նրանց ներկայությամբ։ Ջեյմին, նեղանալով նրա այդ արարքից, այլևս չի ցանկանում շփվել Լենդոնի հետ։ Ամեն ինչ փոխվում է ներկայացման ժամանակ, որտեղ 2 երիտասարդները խաղում էին գլխավոր դերը։ Բեմադրությունից հետո Լենդոնի ընկերները սկսում են ծաղրել աղջկան, որի պատճառով Լենդոնը վիճում է նրանց հետ և խզում կապերը։ Ժամանակի ընթացքում նրանց միջև համակրանքը մեծանում է, վերածվում սիրո։ Թվում էր, թե ամեն ինչ հրաշալի է, բայց այդ պահին ի հայտ է գալիս իրական ճշմարտությունը։
Չորս տարի անց Լենդոնը վերադառնում է հայրենի քաղաք։ Նա սովորում էր համալսարանում և պատրաստվում էր բժիշկ դառնալ։ Նա նախ այցելում է Ջեյմիի հորը և նրան հանձնում աղջկա մոր օրագիրը, որը Ջեյմին թողել էր իրեն, որից հետո գնում է նավամատույց, որտեղ նա և Ջեյմին հաճախ էին լինում և հիշում այն բարի ժամանակները, որ անցկացրել էին միասին և որի շնորհիվ նրա կյանքը լիովին փոխվեց։
Ֆիլմի երաժշտությունը
Ֆիլմի գլխավոր սաունդթրեքը կատարում է Մենդի Մուրը (Cry)։
Արտաքին հղումներ
Կատեգորիա:2002 ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ամերիկյան ֆիլմեր Կատեգորիա:Warner Bros. ֆիլմեր Կատեգորիա:Ամերիկյան ֆիլմեր հասունացման տարիքի մասին Կատեգորիա:Ֆիլմեր մահվան մասին Կատեգորիա:2000-ականների ռոմանտիկ դրամա ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ֆիլմեր դեռահասների համար
Քյոսե
Քյոսա, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Պորքո Ռոսսո
Պորքո Ռոսսո (紅の豚), Հայաո Միյաձակիի 1992 թվականին թողարկված անիմացիոն արկածային ֆիլմ է։ Այն հիմնված է Հիքոթեյ Ջիդայի վրա, Միյաձակիի գունավոր, եռամաս մանգայի։ Ֆիլմը հնչունավորում են Շուիչիրո Մորիյաման, Տոքիքո Քատոն, Աքեմի Օքամուրան ու Աքիո Օցուքան։ Պրոդյուսերը Թոշիրո Սուզուէին է, կոմպոզիտորը` Ջո Հիսաիշին։
Սյուժետը կառուցվում է Առաջին Համաշխարհային Պատերազմի իտալացի վետերանի շուրջ։ Հիմա նա Ադրիատիկ ծովում օդային ծովահեն է, ու, հիասթափվելով մարդկանցից, անիծվել ու խոզ է դառել։ Մի անգամ գլխավոր հերոսին ամերիկյան կրկնօրինակման մեջ Մարքո Պագոտ են կոչել, ինչի շնորհիվ անիմեն ամբողջ աշխարհում ճանաչված է «Պորքո Ռոսսո» անվամբ, որն իտալերենից թարգմանվում է որպես «կարմիր խոզ»։
Սյուժե
Գործողությունները զարգանում են միջպատերազմայն շրջանում, Ադրիատիկ ծովի երկնքում։
Ֆիլմը սկսում է գլխավոր հերոսի՝ Առաջին Համաշխարհայինի օդաչու Մարկոյի հայտնվելով։ Նա ահազանգի է արձագանքում։ Հաջողությամբ թշնամու հախից գալով, Պորքո Ռոսսոն վերադառնում է իր ընկերոջ՝ Գինայի հյուրանոցը։ Այնտեղի ռեստորանի հիմնական հաճախորդները ամբողջ Ադրիատիկի օդաչուներն են, ծովահենային խմբավորումների պարագլուխները ծանոթանում են Քէրթիսի հետ՝ մեծամիտ ու ամբիցիոզ ամերիկացու, ով նրանց օգնելու հրահանգ ունի։ Քէրթիսը սիրահարվում է Գինային, բայց շատ շուտով հասկանում է, որ աղջիկն իր հերթին սիրահարված է Պորքոյին։ Հաջողությամբ ավարտելով առաջադրանքը, Քէրթիսը հետևում է Պորքոյին, պարզում, որ վերջինս Միլան է թռնում ինքնաթիռը կատարելագործելու համար, ու կրակում Պորքոյի վրա՝ սպանելու նպատակով։
Գործնականում Պորքոն կենդանի է մնում, բայց ինքնաթիռն ամբողջովին շարքից դուրս է գալիս։ Չնայած Գինայի ջղայնությանն ու նրան, որ ինքն Իտալիայում փնտրվող հանցագործ է, Պորքոն շարունակում է ճանփորդությունը դեպի Միլան, որտեղ հանդիպում է Պիքքոլոյին՝ իր վաղեմի ընկերոջը։ Պիքքոլոյի որդին արտագաղթել է ավելի լավ աշխատանքի հույսով, բայց դա այնքան չի զարմացնում անիմեի գլխավոր հերոսին, որքան այն, որ Պիքքոլոյի թոռնուհին՝ Ֆիոն, բանից պարզվում է, հոր նման տաղանդավոր մեխանիկ է։
Վերանորոգելով ինքնաթիռը, Ֆիոն հանկարծակի միանում է Պորքոյին տունդարձի ճանապարհին, այն ակնկալիքով, որ եթե ոստիկանները որոշեն խուզարկել ինքնաթիռը, թիմի անդամները(նրանք բոլորն էլ աղջիկ էին) կասեն, որ Պորքոն ստիպել է նրանց տեղափոխել Ֆիոյին որպես պատանդի։ Պորքոն առանց ուզելու համաձայնվում է, ու նրանք հապճեպորեն լքում են Միլանը։
Վայրէջքին Պորքոն ու Ֆիոն ծուղակն են ընկնում. մի խումբ ծովահեններ խոստանում են Պորքոյին սպանել, իսկ ինքնաթիռը՝ ոչնչացնել։ Ֆիոյին հաջողվում է բանակցել, բայց Քէրթիսի հայտնվելը բեկումնային է լինում. նա Պորքոյին մենակարտի է կանչում։ Առանց երկար մտածելու, Ֆիոն պայման է դնում, որ Պորքոյի հաղթանակի դեպքում Քէրթիսը պիտի վճարի Պիքքոլոյի ընկերության բոլոր պարտքերը, իսկ եթե Պորքոն պարտվի՝ Ֆիոն կամուսնանա նրա հետ։ Պորքոն, չնայած համաձայն չէ աղջկա հետ, ներում է նրան ու վստահորեն ասում, որ կհաղթի։
Այդ գիշեր Ֆիոյի խնդրանքով Պորքոն պատմում է թե ինչպես է խոզ դարձել։ Նա հավատում է, որ դա կռվից փախչելու համար պատիժ է։
Մենամարտը նշանակված է հաջորդ օրը, որը դիտելու համար կղզիում շատ մարդիկ են հավաքվել։ Մրցույթը սկսվում է խաղադրույքներով։ Գնալով զարգացող օդամարտը շուտով կանգնեցնում է Գինան. Իտալական օդային ուժերը ճանապարհին են։ Պորքոն փորձում է ավարտել մենամարտը, մինչև նրանց ժամանամումը, բայց չի հաջողվում։
Այդ ամբողջ թոհուբոհի մեջ Ֆիոն համբուրում է Պորքոյին, ու նա կրկին մարդ է դառնում։
Մուավիա
639 թվականից եղել է Ասորիքի արաբ կուսակալ, պատերազմել Բյուզանդիայի դեմ։ 657 թվականից պայքարել է Ալի խալիֆայի դեմ և գրավել գահը։ Խալիֆայության մայրաքաղաք է հռչակել Դամասկոսը, խալիֆայի իշխանությունը դարձրել ժառանգական։ Նրա օրոք արաբ, զորքերը երկու անգամ (669, 674-680 թվականին) պաշարել են Կ․ Պոլիսը։ Մուավիաի՝ Ասորիքի կուսակալ եղած ժամանակ արաբները երկու անգամ (640 և 654 թվականին) արշավել են Հայաստան։ 652 թվականին Մուավիան և Հայոց իշխան Թեոդորոս Ռշտունին կնքել են պայմանագիր (տես Հայ-արաբական պայմանագիր 652)։ Խալիֆա հռչակվելուց հետո, Բյուզանդիայի դեմ պայքարում Հայաստանի չեզոքությունն ապահովելու համար, 661 թվականին Մուավիան Հայոց իշխան է ճանաչել Գրիգոր Ա Մամիկոնյանին։
Պորքո Ռոսսո
Ծանոթագրություններ
Կատեգորիա:Անիմեներ այբբենական կարգով Կատեգորիա:Ճապոներեն ֆիլմեր Կատեգորիա:1992 ֆիլմեր Կատեգորիա:Ֆիլմեր, որոնց գործողությունները տեղի են ունենում 1930-ականներին Կատեգորիա:Ֆիլմեր խոզերի մասին Կատեգորիա:Անիմե Կատեգորիա:Ֆիլմեր Առաջին համաշխարհային պատերազմի մասին Կատեգորիա:Ճապոնական արկածային ֆիլմեր Կատեգորիա:Ճապոնական ֆանտաստիկ ֆիլմեր Կատեգորիա:Ֆիլմեր, որոնց գործողությունները տեղի են ունենում 1920-ականներին Կատեգորիա:Հայաո Միյաձակիի ֆիլմեր Կատեգորիա:1992 մուլտֆիլմեր Կատեգորիա:Անգլերեն ֆիլմեր Կատեգորիա:Արկածային ֆիլմեր Կատեգորիա:Ֆենտեզի մուլտֆիլմեր Կատեգորիա:Walt Disney Pictures ֆիլմեր
Մուավիա
Ծանոթագրություններ
Կատեգորիա:Խալիֆաներ Կատեգորիա:Արաբներ
Աստծո ճամփա
Աստծո ճամփա, լեռ Հայաստանի Գեղարքունիքի մարզի և Ադրբեջանի սահմանագլխին, Սևանի լեռներում, Ըղձաձոր գետի աջափնյակում, Ջիլ գյուղից 4 կմ հյուսիս-արևելք։ Տեղադրման կոորդինատներ 40.46972°N, 45.51167°W։ Ունի 2973 մ բարձրություն
Ծանոթագրություններ
Կատեգորիա:Գեղարքունիքի մարզի լեռներ Կատեգորիա:Ադրբեջանի լեռներ Կատեգորիա:Գետաբեկի շրջան
Ծառագիտություն
Ծառագիտություն, դենդրոլոգիա (δένδρον՝ ծառ և ՝ գիտություն), բուսաբանության բաժին, ուսումնասիրում է փայտացողուն բույսերը (ծառ, թփուտ, թփեր), որոնք անտառային բիոգեոցենոզների բաղադրիչ մասն են։
Հետազոտման առարկան
Ծառագիտությունը հետազոտում է ծառաթփային ֆլորան, նրա կազմավորման ու զարգացման առանձնահատկությունները, բնական տարածվածությունը, տեղաբաշխվածությունը։ Բնութագրում է անտառ կազմող հիմնական և երկրորդական տեսակները, դրանց բուսաբանական, անտառաբուծական և դեկորատիվ առանձնահատկությունները, օգտագործման ասպարեզներն ու հեռանկարները։
Պատմություն
Ծառագիտության բնագավառում առաջին աշխատանքները կատարվել են 18-րդ դարի կեսին։ ԽՍՀՄ-ում կազմվել է տեղեկագիրք՝ «Դերեվյա ի կուստարնիկի ՍՍՍՌ» («Деревья и Кустарники CCCP», հ. 1-7, 1949-1965 թթ), որտեղ նկարագրված է ԽՍՀՄ-ում աճող 2883 և 2177 ներմուծված տեսակ, ինչպես նաև ռեգիոնալ մասշտաբի տեղեկություններ են հաղորդվում առանձին հանրապետությունների համար։
ՀԽՍՀ-ում կատարված ծառագիտական ուսումնասիրությունների շնորհիվ բացահայտվել է 42 ընտանիքի և 92 ցեղի պատկանող ծառերի և թփերի 262 տեսակ, որոնք տեղաբաշխված են ըստ հիմնական անտառային զանգվածների՝ Զանգեզուր-Մեղրի, Կենտրոնական գոտի, Հյուսիսային գոտի, Սևանի ավազան։
Անտառ կազմող հիմնական տեսակներն են՝